Ο Πέτρος Κωνσταντίνου (ΑΝΤΑΡΣΥΑ, ΔΗΜΟΤΙΚΟΣ ΣΥΜΒΟΥΛΟΣ ΑΘΗΝΑΣ & ΣΥΝΤΟΝΙΣΤΗΣ ΤΗΣ ΚΙΝΗΣΗΣ ΕΝΩΜΕΝΟΙ ΕΝΑNΤΙΑ ΣΤΟ ΡΑΤΣΙΣΜΟ ΚΑΙ ΤΗ ΦΑΣΙΣΤΙΚΗ ΑΠΕΙΛΗ, όπως γράφει στο bio του) γνωστοποίησε μέσω Twitter το συλλαλητήριο που ετοιμάζει το ΚΕΕΡΦΑ.

ΠΕΤΡΟΣ ΚΩΝΣΤΑΝΤΙΝΟΥ on Twitter Συλλαλητήριο 21 Μάρτη, Ομόνοια, 3μμ, Απελάστε τον Μητσοτάκη για να σωθούμε από το κορονοϊό, το ρατσισμό και τους φασίστες! https://t.co/3Gqk2r2NIn

Το ΚΕΕΡΦΑ είναι γνωστό για την σημαντική αντιρατσιστική του δράση, όμως ίσως δεν είναι και η καλύτερη ιδέα ένα συλλαλητήριο στην Ομόνοια αυτή τη στιγμή – πόσο μάλλον στις 21 Μαρτίου όταν ο Κορωνοϊός αναμένεται να έχει εξαπλωθεί περισσότερο κι η επικινδυνότητα μετάδοσης να είναι ακόμα μεγαλύτερη.

Εδώ είναι ολόκληρη η ανακοίνωση (που εξηγεί και τα περί Κορωνοϊού), και έπειτα κάποιες απ’ τις αντιδράσεις:

Στις 21 Μάρτη, συλλογικά, ενωτικά και αποφασιστικά πλημμυρίζουμε τους δρόμους για να εκφραστεί η οργή μας ενάντια σε μια κυβέρνηση βαρβαρότητας, που θυσιάζει στο βωμό της ρατσιστικής καταδίωξης των προσφύγων στα σύνορα την ίδια την υγεία των φτωχών ανθρώπων η οποία απειλείται από τον κορονοϊό.

Η κυβέρνηση της ΝΔ, σε μια επίδειξη βαρβαρότητας και απανθρωπιάς έχει κηρύξει τον πόλεμο σε βάρος των προσφύγων στον Έβρο και τα νησιά, την ώρα που ο κορονοϊός εξαπλώνεται, απειλώντας ανθρώπινες ζωές φτωχών εξ αιτίας της υποστελέχωσης του δημόσιου συστήματος υγείας. Τριάντα χιλιάδες είναι τα κενά γιατρών, νοσηλευτών, διοικητικών που έφεραν τα μνημόνια και οι περικοπές στα νοσοκομεία, ενώ σπαταλήθηκαν δισεκατομμύρια για να χτιστούν στρατόπεδα συγκέντρωσης στα νησιά και αλλού. Αν δεν προσληφθούν τουλάχιστον 30.000 στα νοσοκομεία για να αντιμετωπισθεί αποτελεσματικά η πανδημία, κινδυνεύουμε να θρηνήσουμε πολλές ανθρώπινες ζωές από την πανδημία κορονοϊού! Και όμως, αντί γι αυτό, η ρατσιστική παράνοια της κυβέρνησης χτυπάει κόκκινο! Γίνονται προσλήψεις χιλιάδων για τα σώματα καταδίωξης των κατατρεγμένων προσφύγων, σπαταλώνται 770 εκατομμύρια από την ΕΕ για φράχτες στον Έβρο, απωθήσεις βαρκών στο Αιγαίο και χτίσιμο φυλακών προσφύγων στα νησιά.

Κινδυνεύουμε από την εγκληματική πολιτική του Μητσοτάκη που βάζει σαν προτεραιότητα να κλείνει τα σύνορα για τους κατατρεγμένους των πολέμων, των δικτατοριών, της κλιματικής καταστροφής και της πείνας. Δεν κινδυνεύουμε από τις προσφυγομάνες που παίρνουν τα παιδιά αγκαλιά και προσπαθούν να ξεφύγουν από τις βόμβες στο Ιντλίμπ και την αθλιότητα των καμπ στην Τουρκία.

Είναι αδέρφια μας και αδελφές μας, οι πρόσφυγες και οι προσφύγισσες! Αφήστε τους να περάσουν! Είναι καλοδεχούμενοι!

Η κυβέρνηση στο ρατσιστικό πόλεμο στον Έβρο έχει βάψει τα χέρια της με το αίμα δύο τουλάχιστον προσφύγων. “ Δεν περνάνε πρόσφυγες από τη Συρία” έλεγε ο αρχιψεύτης Πέτσας, την ώρα που έπεφτε νεκρός από σφαίρα ο πρόσφυγας από την Συρία Μοχάμαντ Αλ Αραμπ. Και δεύτερος νεκρός είναι ο μετανάστης από το Πακιστάν, Μουχάμαντ Ζουλγκάρ. Προχώρησε σε βασανισμούς και εξευτελισμούς προσφύγων με δεκάδες τραυματίες να στέλνονται στην Τουρκία με βάρκες του στρατού ενώ πολλοί ξεγυμνώθηκαν για παραδειγματισμό!

Η κυβέρνηση Μητσοτάκη άνοιξε το δρόμο στους φασίστες βαφτίζοντας τους σε “εθνοφύλακες “ και “ανήσυχους ακρίτες” οι οποίοι καίνε δομές αλληλεγγύης σε πρόσφυγες, επιτίθενται σε εργαζόμενους και χτυπάνε δημοσιογράφους.

Ο Μητσοτάκης έχει την κάλυψη της Μέρκελ και του Μακρόν, της ΕΕ σε αυτήν εκστρατεία. Εκείνων δηλαδή που αιματοκυλούν τους λαούς με τις ιμπεριαλιστικές επεμβάσεις αλλά και κάνουν πλάτη σε Τραπεζίτες και μεγαλοκαρχαρίες. Ετοιμάζονται να ρίξουν ξανά εκατομμύρια για να τους σώσουν από την κατρακύλα του χρηματιστηρίου ενώ ο κόσμος πεθαίνει από κορονοϊό!

Γι αυτό και στην Ευρώπη, υπάρχει ξεσηκωμός για την ρατσιστική αθλιότητα στη Μόρια και τον Έβρο και σε δεκάδες χώρες ετοιμάζονται να διαδηλώσουν μαζί μας για ανοικτά σύνορα, κλείσιμο των στρατοπέδων συγκέντρωσης, για να τσακιστεί η ακροδεξιά και φασιστική απειλή.

Η προσπάθεια να δαιμονοποιηθούν οι πρόσφυγες ως πιόνια του Ερντογάν για να δικαιολογηθεί η πιο ξεφωνημένη ρατσιστική επίθεση δεν θα περάσει! Οι πρόσφυγες, στη νεκρή ζώνη του Έβρου, πάνω στον φράχτη, στις 8 Μάρτη άνοιξαν διάδρομο για να διαδηλώσουν οι γυναίκες για τις 8 Μάρτη, την ώρα που στην Αθήνα εκατοντάδες προσφυγοπούλες από τα καμπ μαζί με σωματεία εργαζόμενων από τα νοσοκομεία, τα σχολεία, τους Δήμους έκαναν ακριβώς το ίδιο!

Οι πρόσφυγες είναι κομμάτι της εργατικής τάξης που αγωνίζονται διεθνώς με την στήριξη των συνδικάτων και του κινήματος αλληλεγγύης για ένα καλύτερο κόσμο! Η εξέγερση στην Λέσβο και τη Χίο σταμάτησε το χτίσιμο των φυλακών προσφύγων.

Στις δύο όχθες του Αιγαίου και του Έβρου, οι εργαζόμενοι και οι εργαζόμενες, δίνουμε τα χέρια στις 21 Μάρτη, διαδηλώνουμε ενάντια στα πολεμοκάπηλα και ρατσιστικά σχέδια του Ερντογάν και του Μητσοτάκη, που θυσιάζουν τις ανάγκες για τα κέρδη μιας μειοψηφίας μεγαλοκαρχαριών του πλούτου και καταρρακώνουν τις ζωές των προσφύγων.

Όλοι και όλες στις διαδηλώσεις στις 21 Μάρτη ενάντια στη κυβέρνηση του Μητσοτάκη, της κυβέρνησης της λιτότητας που ρήμαξε τα νοσοκομεία ώστε να μην μπορούν να αντιμετωπίσουν το κορονοϊό ενώ συνεχίζει να καταδιώκει τους πρόσφυγες. Θα νικήσουμε!

******

Μερικές απαντήσεις κάτω απ’ το tweet

Ilias Theofilopoulos on Twitter @petros_constant Αν πραγματικά υπάρχει συντεταγμένη πολιτεία στις 21 Μάρτη στην Ομόνοια το κράτος πρέπει να σε κάνει ασήκωτο

Όχι ρε Πέτρο… ακυρώστε το ρε γαμώτο.

Θα συνωστίσεις κόσμο τέτοια εποχή;

Έχουμε καιρό και για τους φασίστες — Emile ο περιαγωγής (@EmilePeriagogis) March 15, 2020

σε εχω υπερασπιστεί άπειρες φορές απέναντι σε επιθέσεις ακροδεξιών αλλά αυτό που κάνεις λέγεται ανευθυνότητα. Συντροφικά πάντα. — Eddie (@N0nServ1am) March 15, 2020

αν είναι δυνατον, βάζετε ανθρώπινες ζωές σε κίνδυνο κάνοντας συγκεντρώσεις. Ανθρωπε μου έχουμε πανδημία, άνθρωποι σωριάζονται στο έδαφος, σε λίγο δεν θα υπάρχουν κρεβάτια….στην Ισπανία και την Ιταλία πεθαίνουν σαν τα ποντίκια. Ντροπή σου — Κοινός Νους (@koinonou) March 14, 2020

Έχετε συναίσθηση της κατάστασης ή οχι;

Σας ενδιαφέρει η υγεία και η ζωή των συμπολιτών σας ή όχι;

Μάλλον περιττή η ερώτηση. — Vassiliki Souladaki (@Vsouladaki) March 14, 2020

Και τελικά…